**Corabia tăcerii**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navigăm pe corabia tăcerii,

Iar matelot e doar inima mea

Și ascultăm în vraja adierii

Un cântec trist venit de pe o stea.

Privirii mele din ceruri îi răspund

Magice sclipiri ce vin din infinit,

Sau ochii tăi în taină îmi ascund

Strălucitoare amăgiri fără sfârșit?

Citesc în ei iubirile promise

Demult pierdute, departe-n univers,

Căci au rămas cuvintele nescrise…

S-au rătăcit de al iubirii vers.

Dar poezia vieții-i nesfârșită,

Dacă-ntre noi s-a așternut tăcerea

Vom scrie-o altă strofă plămădită

C-un strop de suflet ce-aduce mângâierea

Căprar Florin